Source: https://op.europa.eu/portal2012-portlet/html/downloadHandler.jsp?identifier=9ec121ef-264f-4f6b-9701-d968a4aac037&format=xhtml&language=hu&productionSystem=cellar&part=
Timestamp: 2020-01-17 16:49:22
Document Index: 17280804

Matched Legal Cases: ['Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'Bíróság ']

C_2011154HU.01000101.xml
A 2010-ES PÉNZÜGYI ÉVRE VONATKOZÓ KÖLTSÉGVETÉSI ÉS PÉNZGAZDÁLKODÁSRÓL SZÓLÓ JELENTÉS
A 2010. évi költségvetés végrehajtásáról szóló átfogó áttekintés
A 2010. évi költségvetés végrehajtásának alcímenkénti áttekintése
A 2009. és 2010. évi bevételek végrehajtásának összehasonlítása alcímek szerinti bontásban
A 2010. évi bevételek – megállapított jogosultságok és átvitt jogosultságok
A 2009. és 2010. évi előirányzatok végrehajtásának összehasonlítása alcímek szerinti bontásban
A 2010. évi előirányzatok végrehajtásának részletezése (a költségvetés előirányzatai és a megelőző költségvetési év jogosultságaiból átvitt előirányzatok)
A címzett bevételek felhasználtsága 2010-ben
A 2010-ben végrehajtott költségvetési átcsoportosítások a költségvetési rendelet 22. és 24. cikkének megfelelően
A költségvetési rendelet 122. cikkének és a végrehajtási szabályok 185. cikkének megfelelően ezen, az Európai Unió Bírósága 2010. évi beszámolójához csatolt jelentés tartalmazza többek között az előirányzatok felhasználtságának mértékét. Emellett e jelentés összesítő adatokat közöl a különböző jogcímek közötti, a 2010. költségvetési évben történt előirányzat-átcsoportosításokról.
A jelen jelentés 2. fejezete átfogó áttekintést nyújt a 2010. évi költségvetés végrehajtásáról, a 3. fejezet pedig részletesebben vizsgálja a költségvetési alcímek sorainak alakulását. Végül a mellékletek számadatokat tartalmazó táblázatok formájában részletes tájékoztatást nyújtanak ugyanezen 2010. évi költségvetés végrehajtásáról.
Magát a bírósági tevékenységet illetően, felhívjuk az olvasó figyelmét az Európai Unió Bíróságának a Curia honlapon (http://curia.europa.eu) található 2010. évi beszámolójára, amely részletes tájékoztatással és statisztikákkal szolgál a Bíróság, a Törvényszék és a Közszolgálati Törvényszék bírósági tevékenységéről.
2. A 2010. ÉVI KÖLTSÉGVETÉS VÉGREHAJTÁSÁRÓL SZÓLÓ ÁTFOGÓ ÁTTEKINTÉS
Az Európai Unió Bíróságának a 2010-es költségvetési évre vonatkozó bevételi előirányzatai 39 957 000 EUR-t tettek ki.
Amint azt a lenti 1. táblázat mutatja, a 2010-es költségvetési évre megállapított jogosultságok 44 043 087 EUR-t tettek ki, és 10,23 %-kal meghaladják az előirányzatokat. (1)
Bevételi előirányzatok és megállapított jogosultságok
2009. évi bevételi előirányzatok
A 2010. évre megállapított jogosultságok
A végösszeg %-ában
A közösségi intézmények és egyéb szervek állományához tartozó személyektől származó bevételek
Megállapítjuk, hogy a 4. címben megállapított bevételek és jogosultságok (a tagok és a személyzet bérét terhelő adó és társadalombiztosítási hozzájárulások címén történő levonások) a teljes bevétel jelentős százalékos arányát (97,54 %) teszi ki, és az 5. és 9. cím (alapvetően a T és T/a-épületek egy része bérleti díjának a Számvevőszék, valamint a Fordítóközpont általi visszatérítéséből, a kiadványok értékesítéséből, a távközlési visszatérítésekből és a pénzügyi termékekből származó) bevételei a teljes bevétel mindössze 2,46 %-át adják.
Az I. és a II. melléklet kiegészítő számadatokat nyújt a bevételek alakulásáról (bevételek-átvitt jogosultságok, bevételek-megállapított jogosultságok és bevételek-beszedett jogosultságok).
Ami a megelőző pénzügyi évből áthozott jogosultságokból eredő bevételeket illeti, az alábbi 2. táblázat mutatja, hogy a 4. cím bevételei alkotják a 2010-ben beszedett átvitt jogosultságokból származó teljes bevétel legnagyobb részét (75,93 %).
Az átvitt jogosultságokból származó bevételek
2009-ről 2010-re történő átvitelek
Átvitt jogosultságokból származó bevételek
2.2. Kiadások
2.2.1. A költségvetésben szereplő előirányzatok
A 2010-es költségvetési évre vonatkozó költségvetésben az Európai Unió Bírósága tekintetében szereplő kiadási előirányzatok 329 300 000 EUR-t tettek ki.
Amint azt a lenti 3. táblázat mutatja, a 2010-es költségvetés végrehajtása során 323 784 221,31 EUR került igénybevételre, amely a végleges előirányzatok 98,32 %-os felhasználtságát tükrözi, amely továbbra is igen magas, és a 2009. évhez hasonlóan meghaladja a 98 %-ot.
Megállapíthatjuk továbbá, hogy az előző évekhez hasonlóan az Európai Unió Bírósága által végrehajtott költségvetésnek közel háromnegyedét a tagokkal és a személyzettel kapcsolatos kiadásokra fordították (az 1. cím szerinti kiadások).
A költségvetésben szereplő előirányzatokra vonatkozó kötelezettségvállalások
Előirányzatok a 2010-es költségvetési évben
Kötelezettségvállalások a 2010-es költségvetési évben
Az intézmény állományához tartozó személyek
Ingatlanok, berendezések és egyéb működési költségek
Az intézmény által betöltött különleges funkciók gyakorlása során felmerülő költségek
Egyéb költségek (2)
A III. és a IV. melléklet részletes kiegészítő számadatokat nyújt a 2010-es költségvetési év előirányzatainak felhasználásáról (összehasonlítás a 2009-es évvel és a költségvetés végrehajtásának soronkénti áttekintése).
2.2.2. Átvitt előirányzatok
A lenti 4. táblázat mutatja, hogy a 2009-es költségvetési évről a 2010-es költségvetési évre átvitt – összesen 18 228 846,03 EUR – előirányzat igen jelentős részben (84,9 %) felhasználásra került.
Az átvitt előirányzatok felhasználtsága
2009-ről 2010-re átvitt előirányzatok
Kifizetések az átvitt előirányzatokból
A IV. melléklet részletes kiegészítő számadatokat nyújt a 2009-ről 2010-re átvitt előirányzatok felhasználásáról.
2.2.3. A címzett bevételeknek megfelelő előirányzatok
Meg kell említeni, hogy a költségvetési rendelet 18. cikke értelmében egyes bevételi tételeket meghatározott kiadási tételek finanszírozására kell felhasználni. E címzett bevételek tehát az intézmény által felhasználható kiegészítő előirányzatoknak minősülnek.
A lenti 5. táblázat alcímenként részletezi az egyik költségvetési évről a másikra átvitt, címzett bevételek összegét, valamint a költségvetési év során megállapított és beszedett címzett bevételeket.
A 2010. évi címzett bevételek
2010. évi kifizetések
A 2010-ről 2011-re átvitt címzett bevételek
Amint azt az 5. táblázat mutatja, a 2010-es költségvetési év folyamán megállapított címzett bevételekre vonatkozó előirányzatok 1 022 289,69 EUR-t tettek ki, amely összegnek közel 90 %-a a következőknek felel meg:
más intézmények rendelkezésére bocsátott területeket érintően az épületekkel kapcsolatos kiadások visszatérítése (594 526 EUR),
a Bíróság kiadványainak, mint például a határozatok tárának eladásából származó bevétel (177 030 EUR).
telefon- és postaköltségek visszatérítése (119 106 EUR),
Az V. melléklet részletes kiegészítő számadatokat nyújt az átvitt előirányzatok felhasználásáról.
2.2.4. Előirányzat-átcsoportosítások
A 2010-es költségvetési év során az Európai Unió Bírósága a költségvetési rendelet 22. és 24. cikkének megfelelően 17 költségvetési átcsoportosítást hajtott végre, amely összesen 8 345 278 EUR-t tett ki, vagyis összege kevesebb a 2009-ben végrehajtott ugyanilyen típusú átcsoportosítások összegéhez (9 345 304 EUR) viszonyítva.
A költségvetési rendelet 22. cikke (2) bekezdésének, 24. cikke (4) bekezdésének megfelelően 7 előirányzat-átcsoportosítást jelentettek be a költségvetési hatóságnál. Ezen átcsoportosítások összesen 5 621 700 EUR-t tettek ki, és a költségvetési év összes átcsoportosításai nagyobb részének (67 %) felelnek meg. Az 1. címet illetően az előzetes előirányzatok felszabadítása (közel 3 millió EUR) nevezetesen hozzájárult a 2009 júliusára visszamenő, (1,85 %-os mértékű) kivételes díjazáshátralék kifizetéséhez, amelyről a Tanács a Bíróság ítéletét (3) követően 2010 decemberében döntött. Ezen túlmenően az intézmény igazságszolgáltatási tevékenységének növekedéséből eredő, jelentős mértékű munkateher ellátása céljából a külső fordítási szolgáltatások előirányzatait 1 millió EUR összegben megerősítették. A 2. cím tekintetében közel 1 millió EUR tette lehetővé a Bíróság épületeinek felújítására és kibővítésére vonatkozó ingatlanprojektek keretében teljesített előfinanszírozás megerősítését annak érdekében, hogy a luxembourgi hatóságokkal kötött lízingszerződés keretében jelentkező jövőbeni költségvetési terheket mérsékeljék.
Továbbá 10, jogcímcsoportok közötti, a költségvetési hatósághoz a költségvetési rendelet 22. cikke (4) bekezdésének megfelelően be nem jelentett átcsoportosítást hajtottak végre összesen 2 723 578 EUR összegben.
A VI. melléklet részletesen bemutatja ezen előirányzat-átcsoportosítások összességét és az általuk érintett költségvetési sorokat.
3. A 2010. ÉVI KÖLTSÉGVETÉS VÉGREHAJTÁSÁNAK ALCÍMENKÉNTI ÁTTEKINTÉSE
3.1. 1. CÍM – Az intézmény állományához tartozó személyek
Amint azt a lenti 6. táblázat mutatja, az 1. cím alá tartozó eredeti végleges költségvetési előirányzatok 248 514 000 EUR-t tettek ki a 2010-es költségvetési évben, amely az Európai Unió Bírósága teljes költségvetésének kevéssel több mint 75 %-át képezi. Ezen előirányzatokra 243 614 674,62 EUR összegben vállaltak kötelezettséget, azaz a felhasználtság mértéke 98,03 % volt, amely továbbra is igen magas (2009-ben 98,71 %).
A költségvetésben szereplő előirányzatok felhasználtsága
Az intézmény tagjai
Egyéb személyzet és külső szolgáltatások
Az intézmény állományához tartozó személyekkel kapcsolatos kiadások
3.1.1. 10. alcím – Az intézmény tagjai
Az ezen alcím alá tartozó, 32 267 000 EUR összegű végleges előirányzatokra 30 180 903,86 EUR összegben vállaltak kötelezettséget, azaz felhasználtságuk mértéke 93,53 % volt (2009-ben 97,12 %).
Meg kell jegyezni, hogy a tagok díjazásaira vonatkozó előirányzatok felhasználása során tapasztalható bizonyos eltérések a Tanács által meghatározott díjazáskiigazítás mértéke és a költségvetés kidolgozásakor elfogadott becslések közötti elkerülhetetlen különbségekkel függnek össze (2010. január 1-jén a + 2,1 %-os előirányzattal szemben + 1,85 %, és 2010. július 1-jén a + 2,5 %-os előirányzattal szemben + 0,01 %). Az ezáltal keletkezett előirányzat-megtakarítás, valamint az előzetes előirányzatok felszabadítása (386 000 EUR) egyébiránt lehetővé tették a 2.2.4. pontban említett (1,85 %-os) kivételes díjazáshátralék kifizetését.
Továbbá bizonyos – kevéssel több, mint 1 millió EUR – megtakarítás keletkezett a három bíróság tagjainak megújításához kapcsolódó kiadásokra (ideiglenes juttatások, a hivatalba lépéssel, az áthelyezéssel és a megbízatás megszűnésével kapcsolatos jogok) vonatkozó költségvetési jogcímeken is. E különbség a költségvetés elkészítésére vonatkozó rendes eljárásból következik, amely megköveteli, hogy a tagok megújítására vonatkozó óvatos becsléseket igen hamar (a megújítás időpontját megelőző csaknem másfél évvel) megtegyék, jóllehet a tagok tényleges megújítása ezt követően egyrészt a tagállamok, másrészt a bíróságok tagjai egyéni döntéseinek az eredménye.
2010-ben egyetlen átcsoportosítás sem történt az 10. alcímből a költségvetés más alcímeibe.
3.1.2. 12. alcím – Tisztviselők és ideiglenes alkalmazottak
Az ezen alcím alá tartozó, 194 718 000 EUR összegű végleges előirányzatokra 192 360 236,34 EUR összegben vállaltak kötelezettséget, azaz felhasználtságuk mértéke nagyon magas, 98,79 %-os volt (2009-ben 98,96 %).
2009-hez hasonlóan e nagyon jó eredmények továbbra is a Bíróság szolgálatainak összessége igen aktív felvételi politikájának a gyümölcse. Az állások betöltöttségének aránya 2010 végén elérte a közel 98 %-ot, amely kiemelkedő arány, ha figyelembe vesszük a személyzet általános rotációját az intézmény teljes állományára (1 927 álláshely) tekintettel. Ezenfelül emlékeztetni kell arra, hogy a súlyos gazdasági válság során a Bíróság egyetlen új álláshelyet sem kért 2010-ben, megerősítve az átcsoportosítási politikáját annak érdekében, hogy bizonyos elsődleges szükségleteket az intézményen belül tudjon megoldani.
Az 10. alcímben szereplő előirányzatokhoz hasonlóan megjegyezzük, hogy az 12. alcímben szereplő, a tisztviselők és ideiglenes alkalmazottak díjazásaira vonatkozó előirányzatok felhasználása során tapasztalható bizonyos eltérések a Tanács által meghatározott díjazáskiigazításának mértéke és a költségvetés kidolgozásakor megállapított esetek közötti elkerülhetetlen különbségekkel függnek össze (2010. január 1-jén a + 2,1 %-os előirányzattal szemben + 1,85 %, és 2010. július 1-jén a + 2,5 %-os előirányzattal szemben + 0,01 %).
Az ily módon elért előirányzat-megtakarítás, valamint az előzetes előirányzatok felszabadítása (2,38 millió EUR) egyébiránt lehetővé tették a 2.2.4. pontban említett (1,85 %-os) kivételes díjazáshátralék kifizetését. Lehetővé tették ezenfelül az 14. alcímben található 1406., „Külső nyelvi szolgáltatások” jogcím előirányzatainak megerősítése céljából 1 millió EUR átcsoportosítását.
3.1.3. 14. alcím – Egyéb személyzet és külső szolgáltatások
Általában véve az ezen alcím alatt szereplő, 16 550 000 EUR-t kitevő végleges előirányzatokra 16 242 289,99 EUR összegben vállaltak kötelezettséget, azaz felhasználtságuk mértéke magas, 98,14 %-os volt (2009-ben 99,5 %).
Az 14. alcím végleges előirányzatai csaknem teljes egészében két költségvetési jogcímre irányulnak. Ezen előirányzatok közel egyharmadánál, vagyis az 1400., „Egyéb alkalmazottak” jogcímnél, a felhasználás mértéke magas maradt (kevéssel magasabb 96 %-nál). A fennmaradó kétharmad esetében, vagyis az 1406., „Külső nyelvi szolgáltatások” jogcímnél a felhasználás mértéke közel 100 %-os.
Az utóbbi jogcím esetében, amely lefedi mind a fordításra, mind a tolmácsolásra vonatkozó külső szolgáltatásokat, meg kell állapítani, hogy a Bíróság által az utóbbi években a fordítás szükségességének mérséklése érdekében végrehajtott szervezeti intézkedések ellenére, a fordítási munkateher a 2009. évi munkateherhez képest 2010-ben 12 %-kal nőtt. Ezért, valamint a Bíróság azon szándéka miatt, hogy 2010-ben nem kér új álláshelyeket, volt szükség a külső alvállalkozói szerződések igénybevételének növelésére, valamint az 12. alcímből származó, 1 millió EUR-s összegnek megfelelő előirányzatok megerősítésére.
3.1.4. 16. alcím – Az intézmény állományához tartozó személyekkel kapcsolatos egyéb kiadások
Az ezen alcím alá tartozó, 4 979 000 EUR összegű végleges előirányzatokra 4 831 244,43 EUR összegben vállaltak kötelezettséget, azaz felhasználtságuk mértéke magas, 97,03 %-os volt (2009-ben 96,97 %).
Ezen alcím két jogcíme a végleges előirányzatok közel 79 %-át teszi ki. Az 1612., „Szakmai továbbképzés” jogcímről, amely felhasználásának mértéke továbbra is magas maradt (2009-hez hasonlóan közel 97 %), és az 1654., „Bölcsőde, óvoda és gyermekfelügyelet” jogcímről van szó, amely felhasználásának mértéke 100 %.
3.2. 2. CÍM – Ingatlanok, berendezések és egyéb működési költségek
Amint azt a lenti 7. táblázat mutatja, a 2. cím alá tartozó végleges költségvetési előirányzatok 80 746 000 EUR-t tettek ki a 2010-es költségvetési évben, amely az Európai Unió Bírósága teljes költségvetésének valamivel kevesebb mint egynegyedét képezi. Ezen előirányzatokra 80 149 024,44 EUR összegben vállaltak kötelezettséget, azaz felhasználtságuk mértéke nagyon magas, 99,26 %-os volt (ugyanúgy, mint 2009-ben).
Ingatlanok és járulékos költségek
Adatkezelés, berendezések és bútorok: vétel, bérlet és fenntartás
Folyó adminisztratív igazgatási költségek
Megbeszélések és konferenciák
Információ: beszerzés, archiválás, előállítás és terjesztés
3.2.1. 20. alcím – Ingatlanok és járulékos költségek
Ezen alcím 59 350 000 EUR összegű végleges előirányzataira 59 082 644,75 EUR összegben, azaz 99,55 %-os mértékben (2009-ben 99,96 %) vállaltak kötelezettséget.
2008 és 2009 között a 20. alcím előirányzatainak az új főépület-együttes (4) befejezése és megnyitása miatti jelentős mértékű (+ 33 %) emelkedését követően az előirányzatok mértéke 2009-hez képest stabilizálódott (– 0,6 %).
A 200., „Ingatlanok” jogcímcsoport és a 202., „Az ingatlanokkal kapcsolatos költségek” jogcímcsoport végleges előirányzatai az ezen alcím összes előirányzatainak 77 %-át (45 723 000 EUR), illetve 23 %-át (13 627 000 EUR) teszik ki.
Ami a 200., „Ingatlanok” jogcímcsoportot illeti, a 2000., „Bérleti díjak” jogcím alá tartozó kiadások 10 841 538 EUR-t (a felhasználás mértéke 100 %) tesznek ki, és megfelelnek azon négy épület (Allegro, Geos, T-épület és T/a-épület) bérleti díjának, amelyeknek igénybevétele továbbra is szükséges, figyelembe véve azon régi A, B és C épületszárnyak használaton kívüli állapotát, amelyek jelentős felújítás alatt állnak annak érdekében, hogy megfeleljenek az építésük óta (1986 és 1993 között) hatályba lépett különböző nemzeti szabványoknak.
A 2001., „Lízingdíjak” jogcím alá tartozó kiadások közel 33 millió EUR-t (a felhasználás mértéke 100 %) tesznek ki, és főként a luxembourgi hatóságokkal a Bíróság különböző épületeinek építésére és megvásárlására kötött szerződések alapján fizetendő díjaknak felelnek meg. Ezenfelül a gondos pénzgazdálkodásra való törekvés miatt a költségvetés 20., 21., 23. és 27. alcímein keletkezett egyes előirányzat-többleteket a már 2007 óta teljesített kiegészítő előfinanszírozásra fordították. Ezen ügylet tökéletesen beleillik a költségvetési hatóság két ága által kiadott, a közösségi intézmények ingatlanprojektjeire vonatkozó iránymutatásokba, amelyek az ilyen projektek jövőbeni költségvetési hatásainak a lehető legjelentősebb mérséklésére irányulnak.
Ami a 202., „Az ingatlanokkal kapcsolatos költségek” jogcímcsoport kiadásait illeti, azok 13 454 818 EUR-t tettek ki (a felhasználás mértéke 98,74 %), és majdnem teljes mértékben az épületek takarítási és karbantartási, energiafogyasztási, valamint biztonsági és őrzési kiadásainak felelnek meg, amelyek a Bíróság ingatlanjainak megfelelő működéséhez szükségesek. A 2009. évet követően, amelynek során az új főépület épületeinek felhasználása még nagyrészt a bejáratás szakaszában volt, megállapítható, hogy a meghozott intézkedések (a műszaki berendezések szabályozása és beállítása, a takarítási és karbantartási, valamint az őrzési és biztonsági tervek ésszerűsítése) előirányzat-megtakarítást tettek lehetővé, amely hozzájárult az előző bekezdésben említett előfinanszírozáshoz.
3.2.2. 21. alcím – Adatkezelés, berendezések és bútorok
Az ezen alcím alá tartozó 15 592 000 EUR összegű végleges előirányzatokra 15 491 884,75 EUR összegben, azaz nagyon magas, 99,36 %-os mértékben vállaltak kötelezettséget (2009-ben 98,54 %).
A 21. alcím végleges előirányzatai – 2009-hez képest 1,7 %-os csökkenést mutatva – közel 90 %-ban az informatikához és a bútorokhoz kapcsolódó kiadásokat érintik.
Ami a 210., „Berendezések, működési költségek, valamint adatkezelési és távközlési szolgáltatások” jogcímcsoportot illeti, a 2009. évvel ellentétben a Bíróság az előirányzatok bármiféle megerősítése nélkül tett eleget az adatkezelés és a telekommunikáció területén az anyagbeszerzésre, a berendezések karbantartására és az alkalmazások fejlesztésére irányuló szükségleteinek. Informatikai állományának és a különleges alkalmazások jelentőségére tekintettel, amelyek karbantartása alapvető fontosságú az igazságszolgáltatási tevékenység megfelelő működése érdekében, ez az eredmény egyfelől csak a lehető legintenzívebb intézményközi együttműködésből származó előnyöknek, és másfelől az új fejlesztések terén a szelektívebb megítélésnek köszönhetően volt elérhető.
Ami a 212., „Bútorok” jogcímcsoportot illeti, az e jogcímcsoportba szánt előirányzatok felhasználása 100 %-os volt. Ezen előirányzatokat a terveknek megfelelően kiegészítő bútorok vásárlására, valamint a (több mint 15 éve beszerzett) bútorok egy részének megújítására fordítottak.
3.2.3. 23. alcím – Folyó adminisztratív igazgatási költségek
Az ezen alcím alá tartozó 2 143 500 EUR összegű végleges előirányzatokra 2 101 661,65 EUR összegben, azaz 98,07 %-os mértékben (2009-ben 88,18 %) vállaltak kötelezettséget.
A 21. alcím végleges előirányzatai több mint 78 %-ban – általában véve 1,7 %-os csökkenést mutatva 2009-hez képest – az alábbi két típusú kiadást érintik:
230., „Irodaszerek, irodai eszközök, egyéb fogyóeszközök” jogcímcsoport alá tartozó kiadások, amelyek 985 261 EUR-t tettek ki (a felhasználás mértéke 99,93 % a 2009-es 80,75 %-kal szemben),
és a 236., „Levelek postaköltsége” jogcímcsoport alá tartozó kiadások, amelyek 692 000 EUR-t tettek ki (a felhasználás mértéke 100 % a 2009-es 95,22 %-kal szemben).
Már az utóbbi években is jelentős megtakarítások keletkeztek többek között a papírfelhasználás területén, az intézményen belüli elektronikus információcsere még mindig egyre növekvő használata miatt. A csökkenés tehát 2010-ben kevésbé markáns, azonban 25 000 EUR ugyanakkor felszabadítható volt, és átcsoportosíthatóvá vált a 2001., „Lízingdíjak” jogcímbe.
Ezzel szemben a postaköltségekre előirányzott költségvetést meg kellett erősíteni 71 000 EUR összeggel, mind a postai díjszabás, mind pedig a postázandó küldemények mennyiségének az előirányzottnál jelentősebb mértékű növekedése miatt (nevezetesen az ajánlott küldemények közvetlenül összefüggnek a Bíróság által tárgyalt ügyek jelentős mértékű növekedésével).
Végül a 238. jogcímcsoport viszonylag korlátozott költségvetést tartalmaz a Bíróság személyzete azon mobilizációs politikájának az elősegítésére, amely a környezetvédelmet jobban tiszteletben tartja mind a munkába járás, mind pedig az intézmény különböző épületei között, munkavégzési célból történő utazás során. Ezt a költségvetési tételt a Luxembourg városával kötött szerződésnek megfelelően 45 000 EUR összeggel meg kellett erősíteni a városi buszhálózat használóinak az előirányzottnál nagyobb száma miatt.
3.2.4. 25. alcím – Megbeszélések és konferenciák
Az ezen alcím alá tartozó 798 000 EUR összegű végleges előirányzatokra 629 948,85 EUR összegben, azaz 78,94 %-ban vállaltak kötelezettséget (2009-ben 93,28 %).
Ezen előirányzatok nagy része a Bíróság protokolláris tevékenységére és az intézmény látogatásához kapcsolódó kiadásokra szolgál.
2010 folyamán a protokolláris tevékenységet fontos események sorozata fémjelezte:
több ünnepélyes ülés, köztük többek között a munkáját 2009 végén hivatalba lépő Bizottság elnökének és tagjainak ünnepélyes eskütétele, a Számvevőszék azon tagjainak ünnepélyes eskütétele, akik hivatalukat 2010 folyamán foglalták el, és a Törvényszék tagjainak ünnepélyes eskütétele a Törvényszék 2010. októberi megújítása alkalmával,
a Közszolgálati Törvényszék létrehozatalának 5. évfordulója alkalmából rendezett konferencia.
Ami a Bíróság látogatását illeti, annak szervezése azon törekvést tükrözi, hogy az Európai Unió igazságszolgáltatási intézményéről és ítélkezési gyakorlatáról a gyakorló jogászok és a joghallgatók számára információkat biztosítsanak. A nemzeti bíróságok bíráival való találkozókkal (eszmecserék és szemináriumok) a Bíróságnak továbbra is az a célja, hogy egyrészt megismertesse a nemzeti bírákat az intézmény működésével, az előzetes döntéshozatallal és az európai uniós jog gyakorlatával, másrészt hogy találkozási lehetőséget, „fórumot” biztosítson a bírák számára.
Mivel e két típusú tevékenységre vonatkozó költségvetési előrejelzés hozzávetőlegesebb jellegű, a 2010-re megállapított alacsonyabb tevékenységi szint magyarázza az előirányzatok 2009-hez képest csekélyebb mértékű felhasználtságát.
3.2.5. 27. alcím – Információ: beszerzés, archiválás, előállítás és terjesztés
Az ezen alcím alá tartozó 2 863 000 EUR összegű végleges előirányzatokra 2 842 884,44 EUR összegben, azaz 99,3 %-ban vállaltak kötelezettséget (2009-ben 99,22 %).
Az ezen alcím alá tartozó előirányzatok két típusú, az igazságszolgáltatási tevékenységhez szorosan kapcsolódó kiadás fedezésére szolgálnak:
a 272., „Dokumentációs és könyvtári költségek kiadásai” jogcímcsoport, amelyek 1 162 884 EUR-t tettek ki (a felhasználás mértéke 100 %). Emlékeztetni kell arra, hogy noha e kiadások a három bíróság és az intézmény szolgálatai megfelelő működéséhez nélkülözhetetlen befektetést jelentenek, az előirányzatok összegét szándékosan fagyasztották be a 2009-es szinten,
a 274., „Előállítás és terjesztés” jogcímcsoport kiadásai, amelyek 1 680 000 EUR-t tettek ki (a felhasználás mértéke 100 %). E kiadások alapvetően az ítéletek és indítványok, valamint a három bíróság határozatai tárának terjesztését fedezik. Az előirányzatok mértékének csökkenése 2009-hez képest jelentős (közel 28 %-os), amelyet alapvetően a Kiadóhivatal által a Hivatalos Lap kiadására kötött új szerződések jóval kedvezőbb feltételei magyaráznak. Az előirányzat-többlet ezáltal lehetővé tette a 20. alcím (2001. jogcím) és a 23. alcím (236. és 238. jogcímcsoport) egyes tételeinek megerősítését.
3.3. 3. CÍM – Az intézmény által betöltött különleges funkciók gyakorlása során felmerülő költségek
37. alcím – Egyes intézmények és szervezetek különös költségei
A 3. cím végleges költségvetési előirányzatai kizárólag a 37. alcím előirányzatait tartalmazzák a 3710., „Jogi költségek” jogcím tekintetében. A 2010-es költségvetési évet illetően ezen előirányzatok 40 000 EUR-t tettek ki, és azokra 20 522,25 EUR összegben vállaltak kötelezettséget, azaz a felhasználás mértéke 51,3 % (2009-ben 78,58 %) volt.
Az ingyenes jogi tanácsadás keretében felmerülő, az intézményt terhelő és ügyvédi tiszteletdíjat és egyéb költségeket fedező kiadásokról van szó. E kiadásokat nehéz megbecsülni, ez magyarázza az évente igen eltérő végrehajtás mértékét.
3.4. 10. CÍM – Egyéb költségek
10 0. alcím – Előzetes előirányzatok
Az eredetileg 485 700 EUR összegű költségvetési támogatás a 2010-es költségvetési eljárás során tartalékolt, a külső fordítási szolgáltatásokra vonatkozó előirányzat éves összege 5 %-ának felel meg. Az Európai Parlament ugyanis több európai intézmény vonatkozásában elfogadott egy átfogó módosítást a fordítás területén folytatott intézményközi együttműködésre vonatkozó különjelentés elkészítéséig. Ezt a tartalékot 2010. július elején szabadították fel, az említett összegnek az 1406., „Külső nyelvi szolgáltatások” jogcímbe történő átcsoportosításával.
(1) Ezen eltérés 2,16 %-ra csökken, ha figyelembe vesszük a címzett újrafelhasználható bevételeket, amelyek a költségvetési gyakorlatnak megfelelően „p.m.”-ként szerepelnek a kezdeti költségvetés megállapításakor, azonban pontosan figyelembe veszik őket ugyanezen költségvetésben az érintett kiadásokra vonatkozó költségvetési jogcímeken történő levonás révén.
(2) A Parlament az intézmények többsége tekintetében eredetileg tartalékolta a külső nyelvi szolgáltatások előirányzat 5 %-át, az e területen folytatott intézményközi együttműködésre vonatkozó különjelentés elkészítéséig. Ezt a tartalékot (a Bíróság tekintetében 485 700 EUR-t) 2010. július elején szabadították fel.
(3) C-40/10. sz. ügy: megsemmisítés iránti kereset a 2009. december 23-i 1296/2009/EU, Euratom tanácsi rendelettel szemben.
(4) A Bíróság régi felújított főépületét, a főépületet körbefogó gyűrűt, a két toronyépület és a régi és az új épületek közti kapcsolatot biztosító galériát foglalja magában.
Alcím/Jogcímcsoport
Megállapított jogosultságok 2010-ben
Megállapított jogosultságok 2009-ben
Az intézmény tagjai, a tisztviselők és az egyéb alkalmazottak illetményéből, béréből és juttatásaiból levont adóból származó bevételek
Az intézmények tagjai, a tisztviselők és az egyéb aktív alkalmazottak fizetését terhelő speciális levonásból származó bevételek
A személyzet által a nyugdíjrendszerbe befizetett járulékok
A nyugdíjjogosultságok személyzet általi átruházása vagy megváltása
Kiadványok, nyomtatványok és filmek eladásából származó bevételek – címzett bevételek
Ingó vagyon (bútor) és ingatlan vagyon értékesítéséből származó bevételek
Befektetésekből vagy adott kölcsönökből, az intézmények számláira befolyó banki és egyéb kamatokból származó bevételek
Jogalap nélkül kifizetett összegek visszafizetéséből származó bevételek – címzett bevételek
Egyéb hozzájárulások és visszatérítések az intézmény adminisztratív működésével összefüggésben – címzett bevételek
Beszedett biztosítási díjakból származó bevételek – címzett bevételek
Egyéb térítések
Megállapított jogosultságok 2010
Beszedett bevételek
A 40. alcím összesen
A 41. alcím összesen
Az 50. alcím összesen
Az 52. alcím összesen
Az 57. alcím összesen
Az 58. alcím összesen
A 90. alcím összesen
Átvitel 2009-ről 2010-re
2010-ben bekövetkezett módosítások
Összes átvitel 2009-ről 2010-re
Áthozott jogosultságokból eredő bevételek
2010-es kötelezettségvállalások
2009-es kötelezettségvállalások
Informatika, berendezések és bútorok: vétel, bérlet és fenntartás
Egyes intézmények és szervezetek különös költségei
A 2010. évi előirányzatok végrehajtásának részletezése
A költségvetés előirányzatai
A megelőző költségvetési év jogosultságaiból átvitt előirányzat
Rendelkezésre álló kötelezettségvállalás
Törölt előirányzatok
Átvitt előirányzatokból való kifizetések
Díjazások és egyéb juttatások
A hivatalba lépéssel, áthelyezéssel és a megbízatás megszűnésével kapcsolatos jogok
Ideiglenes juttatások
Előzetes előirányzat
Juttatások a szolgálati jogviszony idő előtti megszűnésekor
Gyakornokok és alkalmazotti csereprogramok
Külső nyelvi szolgáltatások
14. alcím
A munkaerő-felvétel egyéb költségei
A személyzet tagjai közötti szociális kapcsolatok és egyéb szociális intézkedések
Éttermek és munkahelyi étkezdék
Többcélú gyermekfelügyeleti központ
16. alcím
1. index (a költségvetés előirányzatai)
4. index (a megelőző költségvetési év jogosultságaiból átvitt előirányzat)
Ingatlanbeszerzések
Az ingatlanberuházási tervekkel kapcsolatos tanulmányok és műszaki felügyelet
Az ingatlanok biztonsága és őrzése
Az ingatlanokkal kapcsolatos egyéb kiadások
Berendezések és szoftverek vásárlása, munkálatai, karbantartása és fenntartása
A szoftverek és rendszerek használatával, kivitelezésével és fenntartásával kapcsolatos külső szolgáltatások
Műszaki berendezések és felszerelések
21. alcím
Irodaszerek, irodai eszközök, egyéb fogyóeszközök
Jogi költségek és kártérítések
Levelek postaköltsége
Egyéb adminisztratív működési költségek
23. alcím
Ülések, kongresszusok és konferenciák
Tájékoztatással és nyilvános rendezvényeken való részvétellel kapcsolatos kiadások
Jogi informatikai szolgálat
25. alcím
Korlátozott jellegű konzultációk, tanulmányok és felmérések
Dokumentációs kiadások, könyvtárral és archiválással kapcsolatos kiadások
Általános jellegű kiadványok
27. alcím
Információ: beszerzés, archíválás, előállítás és terjesztés
Az Európai Atomenergia-közösséget létrehozó szerződés 18. cikke szerinti Választottbírósági Bizottság
37. alcím
Címzett bevételek 2010
Összes egyéb személyzet és külső szolgáltatások
1. cím –
2. cím –
3. cím –
Az átcsoportosítás száma
Címből címbe
Alcímből alcímbe
Jogcímcsoportból jogcímcsoportba
Jogcímből jogcímbe
Jogcímcsoportból/jogcímből
Jogcímcsoportba/jogcímbe
A költségvetési hatóság elé terjesztett átcsoportosítások (a 22. cikk (2) bekezdésének és a 24. cikk (4) bekezdésének rendelkezéseivel összhangban)
2010.2.25.
Díjazások és támogatások (Tisztviselők és ideiglenes alkalmazottak)
A szolgálat érdekében nyugdíjazott alkalmazottaknak járó juttatások
2010.7.2.
Díjazások és támogatások (Tagok)
A jogcímcsoportokon belüli, a költségvetési hatóság elé nem terjesztett átcsoportosítások (a 24. cikk (4) bekezdésének rendelkezéseivel összhangban)
A hivatalba lépéssel, az áthelyezéssel és a szolgálati jogviszony megszűnésével kapcsolatos jogok
A személyzet tagjai közötti szociális kapcsolatok és egyéb intézkedések
2010.12.8.